**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO, VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. RUGPJŪČIO 24 D. SPRENDIMO NR. V-1927 „DĖL PAVEDIMO ORGANIZUOTI, KOORDINUOTI IR VYKDYTI TESTAVIMĄ UGDYMO ĮSTAIGOSE“  PAKEITIMO**

2021 m. spalio 18 d. Nr. V-2342

Vilnius

P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimą Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“:

1. Pripažįstu netekusiu galios 9.6 papunktį.

2. Pakeičiu 12.2.4 papunktį ir jį išdėstau taip:

„12.2.4. testavimo vietoje naudoti šias priemones: asmenines apsaugos priemones (vienkartines medicinines kaukes ir pirštines), rankų antiseptiką, stalą priemonėms pasidėti, vienkartines servetėles, skirtas nosies sekretui išpūsti, uždaromą konteinerį su neperšlampamu maišu testavimo metu susidariusioms atliekoms (panaudotoms asmeninėms apsaugos priemonėms, servetėlėms ir pan.), sterilius tamponus (specialias priemones su transportine virusologine terpe), mėgintuvėlius su transportine terpe, sandarius plastikinius maišelius su absorbuojančia medžiaga (antrinę ėminio pakuotę), kartoninę dėžę mėgintuvėliams su ėminiais sudėti (tretinę pakuotę), nenuplaunamą rašiklį, du šaltkrepšius (vieną, skirtą mėgintuvėliams su švariomis transportinėmis virusologinėmis terpėmis, kitą – mėgintuvėliams su ėminiais);“.

3. Pakeičiu 12.3.3 papunktį ir jį išdėstau taip:

„12.3.3. testavimo vietoje naudoti šias priemones: asmenines apsaugos priemones (vienkartines medicinines kaukes ir pirštines), rankų antiseptiką, stalą priemonėms pasidėti, vienkartines servetėles, skirtas nosies sekretui išpūsti, uždaromą konteinerį su neperšlampamu maišu testavimo metu susidariusioms atliekoms (panaudotoms testo kasetėms, nosies tamponams, asmeninėms apsaugos priemonėms ir pan.), antigeno testo ėminių paėmimo rinkinius ir, prireikus, kitas priemones, reikalingas atliekant ėminių paėmimą (pvz. laikmatis, rašikliai ir kt.);“.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys